Predbežný návrh opravného rozpočtu c. 7 k všeobecnému rozpočtu na rok 2005 - Všeobecný výkaz príjmov - Výkaz príjmov a výdavkov podľa oddielu - Oddiel IV – Súdny dvor /* KOM/2005/0419 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.9.2005 KOM(2005)419 v konečnom znení PREDBEŽNÝ NÁVRH OPRAVNÉHO ROZPOČTU č. 7 K VŠEOBECNÉMU ROZPOČTU NA ROK 2005 VŠEOBECNÝ VÝKAZ PRÍJMOVVÝKAZ PRÍJMOV A VÝDAVKOV PODĽA ODDIELUOddiel IV – Súdny dvor (predložený Komisiou) PREDBEŽNÝ NÁVRH OPRAVNÉHO ROZPOČTU č. 7 K VŠEOBECNÉMU ROZPOČTU NA ROK 2005 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELU Oddiel IV – Súdny dvor so zreteľom na: - Zmluvu o založení Európskeho spoločenstva, najmä na jej článok 272, - Zmluvu o založení Európskeho spoločenstva pre atómovú energiu, najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], najmä na jeho článok 37, Európska komisia týmto predkladá rozpočtovému orgánu predbežný návrh opravného rozpočtu č. 7 k rozpočtu na rok 2005 z dôvodov uvedených v dôvodovej správe. VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielov sa odosielajú osobitne cez systém SEI-BUD. Ako príklad je v rozpočtovej prílohe pripojená anglická verzia všeobecného výkazu príjmov a výkaz príjmov a výdavkov podľa oddielu. DÔVODOVÁ SPRÁVA 1. Rozhodnutím č. 2004/752/ES, Euratom z 2. novembra 2004 Rada zriadila Súd pre verejnú službu, ďalej nazývaný „SVS“, ktorý je zložený zo 7 sudcov menovaných Radou.Požiadavky na pracovné miesta a finančné prostriedky na činnosť nevyhnutné pre zriadenie nového SVS boli začlenené do predbežného návrhu rozpočtu Súdneho dvora na rok 2006. Ako bolo poznamenané v úvode tohto predbežného návrhu, tento bol zostavený za predpokladu, že nový súd nezačne svoju činnosť skôr ako od začiatku roku 2006[2].Na záver prác výboru zriadeného rozhodnutím Rady z 18. januára 2005 (2005/151/ES, Euratom) pre vypracovanie stanoviska o vhodnosti kandidátov na funkcie sudcov, Rada teda menovala rozhodnutím z 22. júla 2005 sedem sudcov a stanovila 1. október 2005 za deň ich nástupu do funkcie.S ohľadom na skutočnosť, že SVS takto začne svoju činnosť o 3 mesiace skôr ako bolo predpokladané pri zostavovaní rozpočtu na rok 2006, treba predložiť návrh opravného rozpočtu k rozpočtu na rok 2005. 2. Tento opravný rozpočet má za cieľ, po prvé, vytvorenie v tabuľke stavu zamestnancov inštitúcie 26 pracovných miest nevyhnutných pre riadne fungovanie SVS. Týchto 26 pracovných miest je rozvrhnutých nasledovne: jednak pre zamestnancov kancelárií sudcov, a to jeden súdny referendár a jeden asistent pridelení každému sudcovi, ako aj jeden lektor rozsudkov a jeden asistent pridelení do kancelárie predsedu súdu (celkom 16 dočasných pracovných miest, a to 2 A*14, 2 A*12, 3 A*11, 1 A*10, 1 B*5 a 7 B*3), a jednak pre zamestnancov priamo pridelených súdnej kancelárii SVS (celkom 10 stálych pracovných miest, a to1 A*5, 5 B*3 a 4 C*1).Treba zdôrazniť, že predmetné pracovné miesta sú určené výlučne pre priamych spolupracovníkov sudcov a zamestnancov súdnej kancelárie, t.j. pre osoby, ktoré sa priamo podieľajú na súdnej činnosti a že na ostatnú činnosť bude nový Súd využívať rôzne služby Súdneho dvora (tlmočníctvo, prekladateľstvo, informatiku, atď.). Týchto 26 pracovných miest je teda nevyhnutných na to, aby sa zabezpečilo, že nový súd bude disponovať výlučne prostriedkami nevyhnutnými pre jeho činnosť, bez ktorých by mohla byť ohrozená jeho súdna autonómnosť. Tieto boli vlastne stanovené vo finančnej doložke, ktorá bola pripojená k návrhu nariadenia Rady o zriadení Súdu pre verejnú službu (s jedinou výhradou, že museli byť pridané dve dodatočné pracovné miesta, aby sa zohľadnilo zvýšenie počtu sudcov zo 6 na 7, o ktorom rozhodla Rada).Okrem toho treba dodať, že tieto pracovné miesta nemožno získať reštrukturalizáciou zamestnancov Súdu prvého stupňa. Takáto reštrukturalizácia by totiž mala za následok, že Súd prvého stupňa by bol zbavený prostriedkov, ktoré mu boli pridelené pri prevode súdnej agendy týkajúcej sa verejnej služby. Bolo by to v rozpore s hlavným cieľom sledovaným zriadením Súdu pre verejnú službu, a to umožniť Súdu prvého stupňa sústrediť sa na inú súdnu agendu a najmä na nové úlohy, ktoré mu boli zverené v dôsledku pridelenia určitých právomocí, ktoré dovtedy vykonával Súdny dvor. 3. Pokiaľ ide o finančné prostriedky, návrh opravného rozpočtu má umožniť počas posledných troch mesiacov roka 2005 odmeňovanie 7 nových sudcov SVS, súdneho tajomníka ako aj zmienených 26 nových pracovných miest. Finančné prostriedky nevyhnutné na tento účel sú zapísané v rôznych riadkoch kapitoly 10 a kapitoly 11.Avšak treba upozorniť na skutočnosť, že žiadny dodatočný výdavok nezaťaží rozpočet Spoločenstva, keďže je stanovené „samofinancovanie“ týchto nových výdavkov využitím disponibilných prostriedkov z týchto dvoch dotknutých kapitol. Tieto disponibilné prostriedky sa najmä vysvetľujú, pokiaľ ide o kapitolu 10, menšími nákladmi na starobné dôchodky a výdavky spojené s obmenou členov, a pokiaľ ide o kapitolu 11, pomalším obsadzovaním nových pracovných miest ako sa predpokladalo. 4. Napokon treba uviesť, že administratívne služby Súdneho dvora plánujú v období od začatia činnosti Súdu pre verejnú službu do konca roka 2005 zabezpečovať fungovanie SVS prostredníctvom využitia disponibilných rozpočtových prostriedkov. Až od 1. januára 2006 totiž bude prenajatá budova určená pre nový SVS, ako už o tom bol informovaný rozpočtový orgán v rámci konania o rozpočte na rok 2006. Preto opravný rozpočet neobsahuje žiadnu požiadavku na finančné prostriedky určené na posilnenie Hlavy II rozpočtu. [1] Ú. v. ES L 248, 16.9.2002, s. 1. [2] Úvod, strana 3, ods. 2 : „Treba podotknúť, že rozpočet inštitúcie schvaľuje počet zamestnancov a potrebné finančné prostriedky na činnosť Súdneho dvora a Súdu prvého stupňa. Požadované finančné prostriedky zohľadňujú takisto potreby nového Súdu pre verejnú službu (ďalej len ,SVS‛) a boli odhadované na základe predpokladu, že Súd pre verejnú službu začne svoju činnosť začiatkom roka 2006.“